google/wiki40b huggingface dataset:
दर्पण धारामापी

दर्पण धारामापी उस धारामापी को कहते हैं जिसमें धारा मापन हेतु संकेतक सुई के स्थान पर दर्पण का प्रतिबिम्ब देखा जाता है। दर्पण एक प्रकाश पुँज को परावर्तित करता है जो एक मापन मीटर पर प्रतिबिम्बित होता है।
अनत्त

बौद्ध धर्म में, अनत्ता (पालि) या अनात्मन् (संस्कृत) वह सिद्धान्त है जो कहता है कि जीवित प्राणियों में अविनाशी, शाश्वत आत्मा नहीं होती।
अनुराधा (1960 फ़िल्म)

संक्षेप

अनुराधा रॉय (लीला नायडू) एक गायिका/नर्तकी है, उन्हें डॉ निर्मल चौधरी(बलराज साहनी) से प्रेम हो जाता है। पिता की मर्जी के विरुद्ध वे डॉ चौधरी से विवाह करती हैं और एक पुत्री की माँ बनती है। डॉ चौधरी एक छोटे से गाँव में लोगों की दिन रात सेवा करते हैं और उनके पास अपने परिवार के लिये बिल्कुल समय नहीं है। ऐसे में एक दिन दीपक (अभि भट्टाचार्य) उनकी जिन्दगी में आते हैं और अनुराधा को समझा बुझा कर फिर से कलकत्ता जाने के लिये राजी करते हैं। अंत में प्रेम की जीत होती है, यानी अनुराधा अपने पति डॉ निर्मल चौधरी को छोड़ कर नहीं जातीं। इस फिल्म में कलाकारों के अभिनय के अलावा एक चीज और भी खास है और वह है सुप्रसिद्ध सितार वादक पंडित रविशंकर का मधुर संगीत।

मुख्य कलाकार

फिल्म के मुख्य कलाकार थे बलराज साहनी, अभि भट्टाचार्य, नासिर हुसैन, हरि शिवदासानी और असित सेन की पर सही मायनों में यह फिल्म थी खूबसूरत अभिनेत्री लीला नायडू की।

संगीत

पंडित रविशंकर

नामांकन और पुरस्कार

गोल्डेन बियर बर्लिन १९६१
अलास्का एयरलाइन्स

अलास्का एयरलाइन्स, अमेरिका की सातवीं सबसे बड़ा एयरलाइन्स हैं। यह सीएटल, वाशिंगटन में स्थित हैं। इस एयरलाइन की स्थापना मैकगी एयरवेज के तौर पर 1932 में की गयी थी। आज अलास्का एयरलाइन्स 100 से अधिक गंतव्यों में अपनी सेवाएँ प्रदान करती है जैसे अमेरिका व इसके समीपवर्ती क्षेत्र जैसे अलास्का, हवाई, कनाडा, एवं मेक्सिको इत्यादि। यह अलास्का एयर समूह की सबसे बड़ी एयरलाइन्स हैं एवं होराइजन एयर इसकी सहायक एयरलाइन हैं। पारम्परिक एयरलाइन्स की श्रेणी में इस एयरलाइन्स को जे डी पावर एंड एसोसिएट्स ने ग्राहक सन्तुष्टि के मामले में लगातार सात वर्षों तक सर्वोत्कृष्ट स्थान दिया हैं।
इस एयरलाइन्स को महत्वपूर्ण एयरलाइन की श्रेणी में वर्गीकृत किया गया हैं एवं ये अपने सबसे बड़े केन्द्र सीएटल–टकोमा अन्तर्राष्ट्रीय विमान पत्तन से ये परिचालन करती हैं।
यद्यपि, इसके अधिकतर राजस्व एवँ उडानें अलास्का के बाहर से आती हैं फिर भी ये एयरलाइन्स अलास्का के वायु परिवहन में महत्वपूर्ण स्थान रखता हैं।
अलास्का एयरलाइन्स तीन प्रमुख एयरलाइन्स गठजोड़ का हिस्सा नहीं हैं। फिर भी वनवर्ल्ड के कुछ सदस्यों के साथ इसका कोडशेयर समझौता हैं, जैसे अमेरिकन एयरलाइन्स, ब्रिटिश एयरवेज एवं एलऐन एयरलाइन्स एवं कुछ स्काई टीम मेंबर्स के साथ जिसमे डेल्टा एयर लाइन्स, एयर फ्रांस, एवं कोरियाई एयर सम्मिलित हैं।

इतिहास

इस एयरलाइन का उद्भव मैकगी एयरवेज में खोजी जा सकती हैं जिसकी शुरआत लीनियस "मैक " मैकगी के द्वारा 1932 में की गयी थी। इस एयरलाइन ने अपनी प्रारंभिक उड्डाण एंकरेज एवं ब्रिस्टल बे के बीच स्टिन्सों इंजन वाली 3 सीटों वाली विमान के साथ भरकर की। उस समय फ्लाइट का कोई निश्चित समय नहीं होता था एवं यह विमान भरने चाहे वो यात्रियों से भरे या सामान से पर निर्भर करता था (जैसे यात्री या सामान आ गए जहाज उड़ान भर लेता था)।
जब आर्थिक मंदी अपने बीच के अवस्था में थी तब इस एयरलाइन्स को बहुत ही आर्थिक दिक्कतों का सामना करना पड़ा था। उस दौर में एंकरेज में बहुत सारी एयरलाइन्स कंपनियां थी एवं इनकी मांग उतनी ज्यादा नहीं थी जो इनके अस्तित्व को बनाये रखती। लेकिन ये एयरलाइन्स बहुत सारे सफल विलयों एवं अधिग्राहण के द्वारा अलास्का के क्षेत्रों में विस्तार करने में सक्षम रहा।

कर्मचारी

नवंबर 2014 तक इस कंपनी में 12,998 कर्मचारी थे। अलास्का के पायलट ग्रुप में करीब 1550 पायलट हैं एवं ये एयरलाइन पायलट्स एसोसिएशन, इंटरनेशनल का प्रतिनिधित्व करते हैं एवं इसके 3400 फ्लाइट अटेंडेंट एसोसिएशन ऑफ़ फ्लाइट अटेंडेंट्स का प्रतिनिधित्व करते हैं।

लाउन्ज

बोर्ड रूम अलास्का एयर समूह का एयरपोर्ट लाउन्ज हैं एवं ये पश्चिम तट के 4 क्षेत्रों एंकरेज, लॉस एंजेल्स, पोर्टलैंड एवं सीएटल में हैं। इसकी एक दिन की पास की कीमत $45 हैं एवं 3 साल की सदस्यता शुल्क $875 है।

माइलेज प्लान

माइलेज प्लान अलास्का एयरलाइन्स एवं होराइजन एयर का फ्रीक्वेंट फ्लायर प्रोग्राम हैं। इस प्लान के सहयोगी सदस्यों में वन वर्ल्ड के सदस्य जैसे अमेरिकन एयरलाइन्स , ब्रिटिश एयरवेज , कैथे पसिफ़िक , लें , कांटस एवं स्काई टीम मेंबर एयरलाइन्स ऐरोमेक्सिको,[80] एयर फ्रांस, डेल्टा एयर लाइन्स, के एल एम (KLM) एवं कोरियाई एयर; इसके अतिरिक्त एयर पसिफ़िक, एमिरेट्स, एरा अलास्का, मोकुलेले एयरलाइन्स एवं पेन एयर भी हैं।यह माइलेज प्लान कार्यक्रम में कोई सदयता शुल्क नहीं लगता हैं एवं संचित की गयी माइल्स कभी अंत नहीं होता हैं।

घटनाएँ एवं दुर्घटनाएं

अलास्का एयरलाइन्स के इतिहास में कुल मिलकर 10 प्रमुख दुर्घटनाएँ हुई हैं जिसमे 8 दुर्घटनाओं में लोग हताहत हुए हैं जबकि 2 दुर्घटनाओं में केवल विमान को क्षति हुई है।
चक उपजाति

चक भारत में पाई जाने वाली हिन्दू जाति है यह कोई उपजाती नहीं है कुछ लोग अपने आर्थिक लाभ के लिए इसे खटीक जाति की उपजाती बताते हैं पर यह बिल्कुल असत्य है
 जिनको बुंदेलखंड में चिकवा और कानपुर, आगरा, बरेली मंडल में चिक पुकारा जाता था। बाद में आईपीएस अधिकारी एस एन चक द्वारा चक उपनाम अपनाने के बाद समस्त चिक, चिकवा समुदाय के लोगों ने चक उपनाम अपना लिया।

पुस्तैनी कार्य

चक जाति का पुश्तैनी कार्य मुस्लिम चिक, चिकवा की भांति काटने के लिए बकरा पालना, बेचना, बकरा काट कर मांस, खाल, बेचना रहा है, जिससे सिद्ध होता है कि ये केवल चक जाति है कोई उपजाति नहीं है क्योंकि क्योंकि चक जाति का मुख्य व्यवसाय बकरे का मांस काटने व बेचने से ही सम्बंधित रहा है।

महत्वपूर्ण व्यक्ति

श्री एस एन चक, (उप्र पुलिस महानिदेशक, से.नि.)
मियां क़दीम हुसैन वत्तू

मियां क़दीम हुसैन वत्तू एक राजनीतिज्ञ है पाकिस्तान के राष्ट्रीय विधानसभा में | वह NA-188 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
खेल जगत २०१०

इन्हें भी देखें 
2010 भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010

जून

देखें जून २०१०

अज्ञात तारीख़ की घटनाएँ

26== बाहरी कड़ियाँ ==
सौर जल तापन

सूर्य से धरती पर आने वाली ऊर्जा का उपयोग करके जल का ताप बढ़ाना सौर जल तापन (Solar water heating (SWH)) कहलाता है। इसके लिए सौर ऊष्मा संग्राही (सोलर थर्मल कलेक्तर) का उपयोग किया जाता है। आज सौर जल तापन के लिए विभिन्न स्थितियों के लिए उपयुक्त तथा विभिन्न मूल्य वाली अनेकों प्रणालियाँ उपलब्ध हैं। सौर जल तापन का उपयोग घरों और उद्योगों में बहुतायत में हो रहा है।
खनन इंजीनियरी

प्राकृतिक रूप से विद्यमान परिस्थितियों में स्थित खनिजों को बाहर निकालने एवं उनका प्रसंस्करण करने से सम्बन्धित सिद्धान्त, विज्ञान, तकनीकी को खनन इंजीनियरी (Mining engineering) कहते हैं।
मोहनकृष्ण बोहरा

मोहनकृष्ण बोहरा वरिष्ठ आलोचक हैं, इनको राजस्थान साहित्य अकादेमी के विशिष्ट साहित्यकार सम्मान से पुरस्कृत किया गया है। इनकी कई आलोचना पुस्तकें प्रकाशित हुई हैं एवं विभिन्न पत्र-पत्रिकाओं में भी इनकी आलोचनाएँ प्रकाशित होती रहती हैं।
इनके द्वारा प्रकाशित मुख्य पुस्तकें निम्नलिखित है
1आलोचना के पूर्व आयाम 
2 तस्लीमा के हक में
3 एलियट और हिंदी साहित्य चिंतन
4समकालीन उपन्यास पाठ और पुनः पाठ
5 तस्लीमा : संघर्ष और साहित्य
6 समकालीन आलोचना के अंतर्विरोध
शीघ्र प्रकाशित होने वाले पुस्तकें
1लोक साहित्य - देवीलाल सामर पर एक पुस्तक संगीत नाटक अकादमी दिल्ली से शीघ्र प्रकाशित हो रही है
2 समकालीन हिंदी का नया वितान
3 रचनाकार का संकट
ओज़ोन

'ओजोन'OZONE' (O₃) आक्सीजन के तीन परमाणुओं से मिलकर बनने वाली एक गैस है जो वायुमण्डल में बहुत कम मत्रा (०.०२%) में पाई जाती हैं। समुद्र-तट से 30-32km की ऊँचाई पर इसकी सान्द्रता अधिक होती है। यह तीखे गंध वाली अत्यन्त विषैली गैस है। 

'ओजोन'OZONE' (O₃) आक्सीजन के तीन परमाणुओं से मिलकर बनने वाली एक गैस है जो वायुमण्डल में बहुत कम मात्रा (०.०२%) में पाई जाती हैं। समुद्र-तट से 30-32km की ऊँचाई पर इसकी सान्द्रता अधिक होती है। यह तीखे गंध वाली अत्यन्त विषैली गैस है। जमीन के सतह के उपर अर्थात निचले वायुमंडल में यह एक खतरनाक दूषक है, जबकि वायुमंडल की उपरी परत ओजोन परत के रूप में यह सूर्य के पराबैंगनी विकिरण से पृथ्वी पर जीवन को बचाती है, जहां इसका निर्माण ऑक्सीजन पर पराबैंगनी किरणों के प्रभावस्वरूप होता है। ओजोन ऑक्सीजन का एक अपररूप है। यह समुद्री वायु में उपस्थित होती है।ऑक्सीजन की एक मंद शुष्क धारा नीरव विद्युत विसर्जन से गुजरे जाने पर ओजोन में परिवर्तित होती है।

इतिहास

वॉन मैरम ने सन १७८५ में विद्युत विसर्जन यन्त्रों के पास एक विशेष प्रकार की गन्ध का अनुभव किया जिसका उल्लेख उन्होने अपने लेखों में भी किया। १८०१ में क्रिक शैंक को भी ऑक्सीजन में विद्युत विसर्जन करते समय यही अनुभव हुआ। १८४० में शानबाइन नें इस गंध का कारण एक नयी गैस को बताया और उन्होने इसे ओजोन नाम दिया जो यूनानी शब्द ओजो यानि मैं सूंघता हूं पर आधारित था। सन १८६५ में सोरेट ने यह सिद्ध किया कि यह गैस ऑक्सीजन का एक अपररूप है और इसका अणुसूत्र O₃ है। omshanti
विविक्त गणित

विविक्त गणित (Discrete mathematics) गणित की वह शाखा है जो ऐसी गणितीय संरचनाओं का अध्ययन करती है जो मूलतः विविक्त (discrete) होती हैं, न कि सतत (continuous)। विविक्त गणित में पूर्णांकों, ग्राफों, तथा तार्किक कथनों का अध्ययन किया जाता है जिनका परिवर्तन असतत होता है न कि वास्तविक संख्याओं की भांति सतत। विविक्त गणित में प्रयुक्त संरचनाएँ सतत नहीं होतीं बल्कि परस्पर विलग (separated) मान ही धारण करतीं हैं। इस कारण विविक्त गणित में कैलकुलस तथा विश्लेषण आदि विषय नहीं आते और वे 'सतत गणित' के विषय हैं।
नखोन सी थम्मारात प्रान्त

नामोत्पत्ति

"नखोन सी थम्मारात" संस्कृत के "नगर श्री धर्मराज" का थाई भाषा रूप है।
पथरिया विधानसभा निर्वाचन क्षेत्र

See Also

पथरिया
मिशन: इम्पॉसिबल II

सारांश

इथन हंट को आईएमएफ द्वारा सूचना मिलती है कि किसी ने उसकी पहचान का लाभ उठाकर बायो-कैमिकल एक्सपर्ट डाॅ. व्लादिमिर नेखोर्विच की अमेरिका पहुँचने से पूर्व ही, उनका प्लेन क्रैश कर मार दिया गया है । नेखोर्विच चूँकि इथन का पुराना दोस्त रहता है, जोकि आईएमएफ को सचेत करने के लिए, अपने नए जैव हथियार काईमेरा और उसके ईलाज बेलेरेफोन समेत वहाँ पहुँचने की कोशिश करते हैं । इस औषधि को बनाने के लिए बायोकिट में जबरन मजबूर कराया जाता है । आईएमएफ का निष्कर्ष है कि इन सबका जिम्मेवार भ्रष्ट हो चुके पूर्व आईएमएफ एजेंट सीन एम्ब्रोस का काम है । आईएमएफ अब इथन को उस वायरस और उसके ईलाज को ढूँढने का काम सौंपती है । इस अभियान में वह पेशेवर चोर नियाह नाॅर्डाॅफ-हाॅल को खोजता है, जोकि स्पेन स्थित सेविले में है । जहाँ पर, इथन को मालूम होता है वह एम्ब्रोस की एक्स-गर्लफ्रैंड रह चुकी है ।
नील नितिन मुकेश

जीवनवृत्त

नील ने अपने पिता के आग्रह पर, HR कॉलेज से संचार में स्नातक की डिग्री के साथ स्नातक की उपाधि प्राप्त की, वह 12 वीं कक्षा से ही अपने कैरियर पर बहुत ध्यान केंद्रित थे। उनका नाम लता मंगेशकर द्वारा दिया गया था और वह अंतरिक्ष यात्री नील आर्मस्ट्रांग के नाम से लिया गया था, क्योंकि उनके पिता उनके बहुत बड़े प्रशंसक थे। उन्होंने अपनी छुट्टियों के दौरान किशोर नमित कपूर के साथ और अनुपम खेर की अभिनय संस्था में 4 महीने का वर्कशॉप किया। उन्होंने अपनी कॉलेज के दौरान, आदित्य चोपड़ा को भी उनकी फिल्म मुझसे दोस्ती करोगे में सहायता प्रदान की। नील को पहले भी कई फिल्मो में मुख्य अभिनेता के रोल के लिए प्रस्ताव मिले थे, लेकिन जैसा कि वह एक प्रेम कहानी के साथ शुरुआत नहीं करना चाहते थे, उन्होंने अच्छे प्रस्ताव के लिए इंतज़ार करने का फैसला किया। तब श्रीराम राघवन ने उन्हें जॉनी गद्दार करने के लिए पेशकश दी, जिसकी पटकथा से वह बहुत प्रभावित हुए, क्योंकि उसमे जोड़ा कलाकारों की मांग थी।
वह हमेशा से एक अभिनेता बनना चाहते थे। यह उनके बचपन का सपना रहा है। वह यशराज फिल्म्स की फिल्म विजय और विमल कुमार की जैसी करनी वैसी भरनी में एक बाल कलाकार के रूप में काम कर चुके हैं जब उनकी उम्र 7 साल के आसपास थी। जैसी करनी वैसी भरनी फिल्म में उन्होंने एक बच्चे के रूप में गोविंदा(अभिनेता) के बचपन की भूमिका निभाई थी।

जीवन क्रम

बाल कलाकार के रूप में वह विजय (1988) और जैसी करनी वैसी भरनी (1989) जैसी फिल्मो में काम कर चुके हैं।
नील ने 2007 में श्रीराम राघवन द्वारा निर्देशित क्राइम थ्रीलर फिल्म जॉनी गद्दार से अपने फिल्म करियर की शुरुआत की। उन्हें मुख्य विरोधी, विक्रम की अपनी भूमिका के लिए अच्छी समीक्षाएँ प्राप्त हुई।  हालांकि फिल्म ने बॉक्स ऑफिस पर अच्छा प्रदर्शन नहीं किया, उनके अभिनय की सराहना हुई। एक समीक्षक ने उनके बिना डरे एक नकारात्मक भूमिका से फिल्म करियर शुरू करने के फैसले को एक अच्छा कदम बताया।  सुधीर मिश्रा की तेरा क्या होगा जॉनी उसके बाद न्यूयॉर्क, आ देखें जरा और मधुर भंडारकर की जैल उनकी आने वाली फिल्में हैं।
पेरिस समझौता

लक्ष्य

समझौतों के लक्ष्य
श्रीलंकाई रुपया

इतिहास

सन 1825 में सीलोन में सीलोनाई रिक्सडॉलर को हटाकर ब्रिटिश पाउंड को सीलोन की सरकारी मुद्रा घोषित किया गया और इसकी विनिमय दर 1 पाउंड = 13 ⅓ रिक्सडॉलर निर्धारित की गयी साथ ही ब्रिटिश चांदी के सिक्के को वैध मुद्रा बनाया गया। 1827 में रिक्सडॉलर नोटों के स्थान पर पाउंड नोट जारी किए गए। जिन रिक्सडॉलर नोटों को पाउंड नोटों से बदला नहीं गया उनका जून 1831 में विमुद्रीकरण किया गया।
26 सितम्बर 1836 को भारतीय रूपये को सीलोन का मानक सिक्का बनाया गया और सीलोन को फिर से भारतीय मुद्रा क्षेत्र में शामिल कर लिया गया। पाउंड नोट, भारतीय रुपये के नोटों के साथ प्रचलन में बने रहे। ब्रिटिश चांदी के सिक्के वैध मुद्रा बने रहे और खातों को पाउंड, शिलिंग और पेंस में रखा जाता था। हालांकि, भुगतान को एक "काल्पनिक सममूल्य" (तय लेखांकन दर) पर यानि 2 शिलिंग प्रति रुपया (यानी, £1 = 10 रुपये) की दर पर रुपए और आने में किया जाता था।
18 जून 1869 भारतीय रूपये को औपचारिक रूप से असीमित वैध मुद्रा के रूप में स्थापित किया गया। 23 अगस्त 1871 को रुपये का दशमलवीकरण किया गया और उसे 100 सेंट में विभाजित किया गया और 1 जनवरी 1872 ब्रिटिश मुद्रा को एक रुपया = 2 शिलिंग तीन पेंस की दर से पूरी तरह हटाकर भारतीय रुपये को एकमात्र वैध मुद्रा घोषित किया गया।

स्मारक सिक्के

श्रीलंका के केन्द्रीय बैंक ने 1957 के बाद से कई स्मारक सिक्के जारी किए हैं। अपनी 60 वीं वर्षगांठ के अवसर पर, 15 दिसम्बर 2010 को श्रीलंका के केन्द्रीय बैंक ने 5000 रुपए मूल्य का बहुरंगी चांदी का स्मारक सिक्का जारी किया था। यह सिक्का केन्द्रीय बैंक द्वारा जारी किए गया पहला बहुरंगी सिक्का था।
1993 मोंटे कार्लो मास्टर्स

पुरुष एकल

सर्जेई ब्रुगुएरा ने  सेड्रिक पायोलिन को 7-6, 6-0 से हराया।
कपिलमुनि

कपिल मुनि, जिनको भगवान का ही अवतार माना जाता है।  ये अत्यंत क्रोध वाले स्वभाव  व्यक्ति माने जाते है।
  कहा जाता है कि पवित्र नदी गंगा को धरती पर लाने में इनका ही अहम योगदान रहा है। क्युकी कहा जाता है कि राजा सगर ने जब अपने साम्राज्य के विस्तार के लिए यज्ञ किया तो ईर्ष्या से इन्द्र ने उनका यज्ञ से निकला हुआ घोड़ा चुरा लिया और  पाताल लोक में तपस्या कर रहे ऋषि कपिल मुनि के पास में बांध दिया।
जब राजा सगर घोड़े को खोजने के लिए अपने 60 हजार पुत्रों को भेज दिया तो वो खोजते खोजते कपिल मुनि के तपस्या वाली जगह पर आ गए। और कपिल मुनि को दोषी समझ कर भला बुरा कहने लगे,  ये सुनकर आत्यंत्त क्रोधी स्वभाव के कपिल मुनि एक ही बार में सबको भस्म कर दिया ।
  जब यह बात राजा सगर को पता चली तो वो भागे भागे कपिल मुनि के पास आए और माफी की गुहार करने लगे और कहने लगे की अब मृत्य आत्माओं को माफ कीजिए जो अनजाने में उनसे गलती हुई और कृपा उनके उद्धार का मार्ग प्रशस्त करे। तब उसके बाद कपिल मुनि का क्रोध शांत हुआ और उन्होंने बताया कि अगर किसी तरह स्वर्ग में रहने वाली पवित्र नदी गंगा को पृथ्वी लोक पर लाकर इन सबके मृत्य शरीर के स्पर्श हो जाए तो इनका उद्धार हो सकता है।
   जहा कपिल मुनि तपस्या करते थे उस जगह को गंगा सागर कहते है । और चारो धाम पूरा करने के बाद इसका दर्शन करना अति महत्वपूर्ण है।
टेलीमेडिसिन

टेलीमेडिसिन वीडियो कॉन्फ्रेन्सिंग द्वारा चिकित्सा पद्धति है।
१११९ ईसा पूर्व

१११९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १११९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तुलाबुग़ा

तुलाबुग़ा, तालुबुग़ा या तेलुबुग़ा (मंगोल: Тулабуга; अंग्रेजी: Tulabuga; देहांत: १२९०-१२९१ ई) सुनहरा उर्दू नामक मंगोल ख़ानत का सन् १२८७ ईसवी से लेकर १२९१ ईसवी तक ख़ान था। वह तरतू का पुत्र और सुनहरे उर्दू साम्राज्य के संस्थापक बातु ख़ान का पोता था। १२५७ में उसने मशहूर मंगोल सिपहसालार बुरूनदाई के नेतृत्व में लिथुआनिया पर हमले में भाग लिया। १२८४-८५ में उसने नोगाई ख़ान के साथ हंगरी पर दूसरे आक्रमण का और १२८७ में पोलैंड पर तीसरे आक्रमण का नेतृत्व किया। १२८७ में नोगाई ख़ान की मदद से वह सुनहरे उर्दू का ख़ान बना लेकिन ४ साल बाद नोगाई ख़ान के ही कारण उसे हटाकर तोख़्ता को ख़ान बनाया गया। तोख़्ता ने १२९० या १२९१ में उसे मरवा दिया।
रक्षा खडसे

व्यक्तिगत जीवन

रक्षा खडसे महाराष्ट्र के मुक्ताईनगर से हे. मुक्ताइनगर उत्तर महाराष्ट्र का एक शहर हे और मुक्ताईनगर तालुका का केंद्र भी हे. रक्षा खडसे महाराष्ट्र के पुर्व अर्थमंत्री एकनाथ खडसे की बहू हे.वे उनके बेटे निखिल खडसे की बीवी हे. वह बी.एस्सी. कंप्यूटर साइंस में स्नातक हे. उन्होंने अपनी शिक्षा नाशिक के के.एच.टी.एम. महाविद्यालय से ग्रहण की.

राजनीतिक जीवन

रक्षा निखिल खडसे महाराष्ट्र बीजेपी के बडे नेता एकनाथ खडसे की बहु हे. वें पहले कोथळी गाव की सरपंच बनी.उसके पश्यात वे रावेर लोकसभा क्षेत्र से २०१४ मे चुंकर आई और सांसद बन गई.
 २०१९ मे व फिर्से लोकसभा चुनाव चुनकर संसद पहुंची. उनका कार्य उनके निर्वाचन क्षेत्र में अबतक बहोथी साधारण रहा है.
शूद्रक

शूद्रक नामक राजा का संस्कृत साहित्य में बहुत उल्लेख है। ‘मृच्छकटिकम्’ इनकी ही रचना है। जिस प्रकार विक्रमादित्य के विषय में अनेक दंतकथाएँ प्रचलित हैं वैसे ही शूद्रक के विषय में भी अनेक दंतकथाएँ हैं। कादम्बरी में विदिशा में, कथासरित्सागर में शोभावती तथा वेतालपंचविंशति में वर्धन नामक नगर में शूद्रक के राजा होने का उल्लेख है। मृच्छकटिकम् में कई उल्लेखों से ज्ञात होता है कि शूद्रक दक्षिण भारतीय थे तथा उन्हें प्राकृत तथा अपभ्रंश भाषाओं का भी अच्छा ज्ञान था। वे वर्ण व्यवस्था में विश्वास रखते थे तथा गायों और ब्राह्मणों का विशेष आदर करते थे। शूद्रक का समय छठी शताब्दी था।
मृच्छकटिकम के अतिरिक्त उन्होने वासवदत्ता, पद्मप्रभृतका आदि की रचना भी की।
राजा शूद्रक बड़ा कवि था। कुछ लोग कहते हैं, शूद्रक कोई था ही नहीं, एक कल्पित पात्र है। परन्तु पुराने समय में शूद्रक कोई राजा था इसका उल्लेख हमें स्कन्दपुराण में मिलता है। महाकवि भास ने एक नाटक लिखा है जिसका नाम ‘दरिद्र चारुदत्त’ है। ‘दरिद्र चारुदत्त’ भाषा और कला की दृष्टि से ‘मृच्छकटिक’ से पुराना नाटक है। निश्चयपूर्वक शूद्रक के बारे में कुछ नहीं कहा जा सकता। बाण ने अपनी ‘कादम्बरी’ में राजा शूद्रक को अपना पात्र बनाया है, पर यह नहीं कहा कि वह कवि भी था। बाण का समय छठी शती है। ऐसा लगता है कि शूद्रक कोई कवि था, जो राजा भी था। वह बहुत पुराना था। परन्तु कालिदास के समय तक उसे प्रधानता नहीं दी गई थी, या कहें कि जिस कालिदास ने सौमिल्ल, भास और कविपुत्र का नाम अपने से पहले बड़े लेखकों में गिनाया है, उसने सबकी सूची नहीं दी थी। शूद्रक का बनाया नाटक पुराना था, जो निरन्तर सम्पादित होता रहा और बाद में प्रसिद्ध हो गया। हो सकता है वह भास के बाद हुआ हो। भास का समय ईसा की पहली या दूसरी शती माना जाता है।
पालकी

पालकी स्त्रियों के वहन के लिए उपयुक्त ढकी कोठरी होती है जिसे प्रायः कहार अपने कंधों पर ढोते हैं। पारंपरिक भारतीय विवाह में पालकी का प्रयोग किया जाता है।
वोडाफ़ोन (भारत)

व्यापार

यह इंग्लैंड में 1991 में बनी जिसके बाद धीरे धीरे यह अपना कारोबार अन्य देशों में फैलाने लगी। भारत में व्यापार शुरू करने और सभी प्रकार के व्यापारिक अधिकार के लिए इसने हच एस्सार नामक कंपनी को खरीद लिया। इसके बाद इसने इसका नाम बदल कर इसे वोडाफ़ोन कर दिया। इसे बाद में वोडाफ़ोन इंडिया एलटीडी नाम से पंजीकृत करा दिया। इससे वोडाफ़ोन को भारत में टावर लगाने के लिए अधिकार की आवश्यकता नहीं पड़ी और उसे पहले से ही बनी बनाई दूरसंचार कंपनी मिल गई।

प्रकरण

जनवरी 2012 में वोडाफ़ोन के ऊपर ₹20,000 करोड़ कर चोरी का आरोप लगा जिसके लिए उसके ऊपर प्रकरण भी दर्ज कर लिया गया। लेकिन वोडाफ़ोन ने इसके लिए हच को दोषी कहा और सारे आरोप उस पर लगा दिया और यह प्रकरण जीत गया।
महेश वर्मा

महेश वर्मा को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दि‍ल्‍ली राज्य से हैं।
रीताई लोग

रीताई (Raeti, /ˈriːtaɪ/) प्राचीन यूरोप में बसने वाली एक मानव जाति थी। यह समझा जाता है कि शायद इनकी भाषा व संस्कृति प्राचीन इटली में बसने वाले इत्रस्की लोगों से उत्पन्न हुई थी या फिर उस से अन्य गहरा सम्बन्ध रखती थी। रीताई लोग मध्य यूरोप के ऐल्प्स क्षेत्र में रहते थे और उनकी मातृभूमि आधुनिक स्विट्ज़रलैण्ड के मध्य भाग, ऑस्ट्रिया के टायरोल नामक क्षेत्र और पूर्वोत्तरी इटली में विस्तृत थी।
इनका क्षेत्र फैलते हुए रोमन साम्राज्य की चपेट में आ गया और सन् १५ ईसापूर्व तक वे और उनसे उत्तर में स्थित विन्देलिसाए (Vindelici) लोग (जो एक केल्टी भाषा बोलते थे), दोनों रोम के अधीन हो गये। रोमन साम्राज्य ने इन्हें "रीतिया एत विन्देलिसिया" (Raetia et Vindelicia) नामक प्रान्त में गठित कर दिया। रीताई क़बीलों ने रोमन अधीनता स्वीकार कर ली और रोम के वफ़ादार बन गये। कई रीताई सैनिक रोमन सैन्य टुकड़ियों में सम्मिलित हो गये। उनकी भाषा लुप्त होने लगी और ३०० ईसवी के बाद उसका प्रयोग ज्ञात नहीं है। स्विट्ज़रलैण्ड क्षेत्र में बसने वाले रीताई उस से भी पहले ३० ईसवी तक अपनी भाषा खोकर केल्टी भाषा बोलने लगे थे।
वर्णक

वर्णक या रंगद्रव्य या रंजक या पिगमेन्ट (pigment) ऐसे पदार्थ को कहते हैं जो अपने ऊपर गिरने वाले प्रकाश को किसी अन्य रंग में बदलकर प्रतिबिम्बित करे। ऐसे पदार्थ अपने ऊपर गिरने वाले प्रकाश की किरणों में से कुछ तरंगदैर्घ्य (वेवलेन्थ) वाली किरणें सोख लेते हैं और बाकी को प्रतिबिम्बित कर देते हैं। जो किरणें प्रतिबिम्बित होती हैं पदार्थ का रंग वही दिखता है। उदाहरण के लिए सिन्दूर नीले व हरे रंग वाली किरणें सोख लेता है और लाल व नारंगी किरणें प्रतिबिम्बित करता है। प्रयोग-योग्य रंगद्रव्य ऐसे पदार्थ और द्रव होते हैं जिन्हें अन्य वस्तुओं पर लेपा जा सके जिससे उन वस्तुओं का भी वही रंग हो जाता है।
विद्युतचुम्बकीय व्यतिकरण

व्यतिकरण और रव (noise)

यद्यपि व्यतिकरण और रव दोनो ही उपयोगी संकेत के लिये अनावश्यक विक्षोभ हैं, फिर भी दोनों अलग-अलग हैं। दोनों की प्रकृति अलग है। व्यतिकरण एक वाह्य स्रोत से होता है जिसे हटाने पर व्यतिकरण हट जाता है। उपयुक्त उपाय करके इसे कम भी किया जा सकता है। किन्तु किसी युक्ति या तंत्र का रव उसके अपने अन्दर से उत्पन्न होता है। रव बिल्कुल ही यादृच्छ प्रकृति का होता है जबकि विद्युतचुम्बकीय व्यतिकरण की प्रकृति (आवृति, आयाम आदि) स्रोत में प्रवाहित संकेत के आवृत्ति, आयाम आदि से जुड़ी होती है।
तारामंडल

अन्य भाषाओं में

"तारामंडल" को संस्कृत में "नक्षत्र" कहते थे और विभिन्न भारतीय भाषाओँ में इसके लिए आज भी यह शब्द प्रयोग होता है। तारामंडल को अंग्रेज़ी में "कॉन्स्टॅलेशन" (constellation) और अरबी में "मजमुआ-अल-नजूम" (مجمع النجوم‎) कहते हैं।

तारागुच्छ और तारामंडल में अंतर

तारामंडल में वह तारे और खगोलीय वस्तुएं होती हैं जो पृथ्वी की सतह से देखने पर स्थाई रूप से आकाश में एक ही क्षेत्र में इकठ्ठी नज़र आती हैं। इसका मतलब यह नहीं है की ये वास्तव में एक-दूसरे के पास हैं या इनका आपस में कोई महत्वपूर्ण गुरुत्वाकर्षण बंधन है। इसके विपरीत तारागुच्छ ("स्टार क्लस्टर") के तारे वास्तव में एक गुच्छे में होते हैं और इनका आपस में गुरुत्वार्षण बंधन होता है।
दीप जोशी

क्या है प्रदान?

प्रदान की स्थापना 1983 में दिल्ली में हुई थी। इस एनजीओ से जुड़े पेशेवर सदस्यों के दल देश के 3,044 गांवों में 1,12,000 से अधिक परिवारों के बीच कार्यरत हैं। प्रदान का कॉपरेरेट कार्यालय दिल्ली में स्थित है। इसके दलों के कार्यालय- मध्यप्रदेश, छत्तीसगढ़, राजस्थान, असम, बिहार, झारखंड, उड़ीसा तथा पश्चिम बंगाल में हैं।
कबीनी नदी

कबीनी नदी भारत की एक प्रमुख नदी हैं। यह पश्चिमी घाट से निकलती है।
कुठीबाड़ी, शिलईदहा

इतिहास

1890 में द्वारकानाथ टैगोर ने शिलईदहा की जागीर की देखरेख के लिए निवास स्थान के रूप में यहां एक कोठी का निर्माण करवाया। 1890 से 1901 के बीच तकरीबन एक दशक तक उन्होंने यहां थोड़े -थोड़े अंतराल पर निवास किया। लेकिन इस बंगले के अहाते में वर्तमान कोठी का निर्माण रवीन्द्रनाथ टैगोर कि पिता महर्षि देवेंद्रनाथ टैगोर ने करवाया। पूर्वी बंगाल के एक बैंक के पास गिरवी होने और कर्ज चुकता न होने की स्थिति में बैंक ने इस संम्पत्ति को नीलाम कर दिया जिसके बाद ये कोठी भाग्यकुल के रॉय जमींदार पिवार के पास आ गई। 1950 में पूर्वी पाकिस्तान (अब बांग्लादेश) में जमींदारी उन्मूलन के बाद से ये कोठी उजाड़ खण्डहर में तब्दील हो गई। लेकिन बाद के दिनों में बांग्लादेश सरकार की पहलकमी के बाद इस कोठी के संरक्षण का काम शुरू हुया और आज ये कुश्तिया जिले का एक महत्वपूर्ण पर्यटन स्थल है।

साहित्यिक संदर्भ

रवीन्द्रनाथ टैगोर ने इस बंगले में कई साहित्यिक कृतियों की रचना की जिनमें सोनार तारी, चित्रा, चैताली, कथा ओ कहिनी, क्षणिका शामिल हैं। रवीन्द्रनाथ के काव्यसंग्रह नैवेद्य और खेया की ज्यादातर कविताओं की रचना भी इसी बंगले में संपन्न हुई तो वहीं उनके नोबल पुरस्कार प्राप्त काव्य-संग्रह गीतांजलि के महत्वपूर्ण हिस्सों की रचना स्थली भी यही कोठी रही। रवीन्द्रनाथ टैगोर के यहां निवास के दौरान यह बंगला बंगाल महत्वपूर्ण वैज्ञानिकों, साहित्यकारों और बुद्धिजीवियों का अतिथिगृह भी बना। यहां अक्सर पधारने वाले लोगों में सर जगदीश चंद्र बसु, द्विजेंद्रनाथ रॉय, प्रमथ चौधुरी, मोहितलाल मजुमदार और लोकेंद्रनाथ पलित शामिल रहे।

स्थापत्य

कुठीबाड़ी एक तीन मंजिला इमारत है जिसका निर्माण पिरामिड के आकार में किया गया। इस इमारत के निर्माण में ईंट, लकड़ी और टीन शेड का निर्माण किया गया है। इमारत 11 एकड़ जमीन की चहारदीवारी के बीचोबीच स्थित है।

संग्रहालय

भारत सरकार की वित्तीय सहायत से बांग्लादेश सरकार द्वारा इस बंगले में रवीन्द्र नाथ टैगोर से संबन्धित बस्तुओं के का संग्रहालय भी स्थापित किया गया है। इस संग्रहालय में रवीन्द्रनाथ का पलंग, उनके कपड़े, लोहे के संदूक, फ्रेम की गईं तस्वीरें और लॉन में घास काटने वाली मशीन शामिल है। लेकिन इस संग्रहालय की सबसे महत्वपूर्ण वस्तु है टैगोर परिवार का बजरा।
विधिक रीतिवाद

विधिक रीतिवाद (Legal formalism) न्यायनिर्णयन का वर्णनात्मक सिद्धान्त भी है और न्यायधीशों द्वारा मामलों का निर्णय कैसे किया जाय, इसका मानकीय सिद्धान्त भी।
जहाँ तक इसके वर्णनात्मक होने का प्रश्न है, रीतिवादियों का विचार है कि न्यायधीशों को निर्णय तक पहुँचने के लिये तथ्यों से सम्बन्धित अविवादित सिद्धान्तों का प्रयोग करना चाहिये।
मामलों की संख्या बहुत अधिक होने का अर्थ है कि 'सिद्धान्तों' की संख्या भी बहुत अधिक होगी, किन्तु रीतिवादियों का मत है कि इन सिद्धान्तों का भी तार्किक आधार है जिसे विधिविशेषज्ञ आसनी से खोज सकते हैं।